Rikas on juulikuise metsa ja õitseva rohumaa elustik. Pisikesi olendeid on igal sammul sadu. Paraku pole viimasel ajal olnud õnne kohata suuremaid metsaelukaid. Isegi pärast päikeseloojangut pole metsa ääres ristikheinaädalal ühtki metskitse nosimas või sokkusid pulmajookse tegemas. Kõigil eelnevatel aastatel oli nii kitseemasid talledega  kui sokupoisse. Sama räägib ka mul keldris töid lõpetav pottsepp, et pole metskitsi oma maja taga sel suvel näinudki.